Z A P I S N I K

     
Sa sjednice Općinskog vijeća općine Jarmina održane 01. kolovoza 2014. godine u 17,oo sati u prostorijama općine Jarmina.

      NAZOČNI:                                                           ODSUTNI:

1. MARIO MATIĆ                                            1. MARIO ROŽIĆ
2. DRAGUTIN CULI                                        2. STJEPAN BENČIĆ
3. STEVO CULEJ                                             3. VLADIMIR  KLARIĆ
4. JOSIP HANŽEK

5. MARIO CAFUTA

6. STJEPAN DADIĆ

7. TATJANA LUSAVEC

8. MARKO MLINAR                                                          

U odsutnosti predsjednika Općinskog vijeća Maria Rožića, sjenicom je predsjedavao potpredsjednik Mario  Matić, utvrdio da postoji kvorum, te za današnju sjednicu predlaže: 

                                     D N E V N I     R E D

1. Usvajanje zapisnika sa prethodne sjednice

2. Aktualni sat – Odluke naćelnika – Imenovanje pročelnika JUO i bagatelna nabava

3. Donošenje odluke Ciljanih izmjena i dopuna Prostornog plana uređenja Općine Jarmina

4. Donošenje odluke Urbanističkog plana uteđenja radne zone Jarmina – jug

5. Donošenje odluke o gospodarenju nekretninama u vlasništvu Općine Jarmina

6. Naćin odabira ovlaštenog sudskog vještaka – procjenitelja za procjenu nekretnina u vlasništvu Općine Jarmina i ovlaštenog geodeta za vršenje geodetskih poslova parcelacije zemljišta

7. Donošenje odluke o davanju u zakup poslovnog prostora

8. Donošenje odluke o davanju suglasnosti reguliranja imovinskih odnosa nekretnina
       u vlasništvu Općine Jarmina a dugogodišnjem uživanju fizičkih osoba

9. Potvrđivanje odluke o davanju suglasnosti NK Borinci radi organizacije malonogometnog turnira

10. Donošenje Odluke o komunalnim djelatnostima -  dopuna dnevnog reda

11. Donošenje odluke o visini sredstava za redovito financiranje rada političkih stranaka i viječnika sa liste grupe građana – dopuna dnevnog reda
12. Razno

     
Glasovanjem vijećnika dopunjeni dnevni red je jednoglasno prihvaćen.

Točka 1.

1.1
Zapisnik sa prethodne sjednice Općinskog vijeća održane 29.05.2014. godine jednoglasno je usvojen. 

Točka 2.
2.1
Načelnik A. Draganić je izvijestio da je prema prethodnim razgovorima i davanju punomoći, osječki odvjetnik gosp. Domagoj Rešetar u svezi povrata novčanih sredstava Općini Jarmina i poduzeću VINKA d.d. od Republike Hrvatske radi neizvršenja obveze u proteklim godinama utemeljene zakonom ( oko 300.000-400.000,oo kn), uputio prema Vladi R.H-e prijedlog o mirnom rješavanju spora sa nagodbom, a ako se ista ne prihvati podnijet će tužbeni zahtjev. 

2.2

U svezi nabave i postavljanja kontejnera za „zelene otoke“ (tri kontejnera – staklo, papir i plastika) jer su građani dužni odvajati otpad kod kuće, izvijestio je da su Općini Jarmina kroz natječaj Fonda za zaštitu okoliša odobrena sredstva u iznosu od 29.000,oo kn a preostali iznos od cca. 7.000,oo kn ide iz proračunskih sredstava, a nabava istih je u tijeku.

2.3 

A. Draganić izvijestio je nazočne vijećnike da se program „Pomoć u kući starijim osobama“, Ministarstva socijalne politike i mladih, obzirom da je pristiglo rješenje Centra za socijalnu skrb za svega 2 korisnika, ako u narednom periodu ne bude više korisnika morati će se nažalost ukinuti ili obustaviti. 
2.4

Nadalje je izvijestio nazočne i dao vijećnicima na uvid, da je iz svoje nadležnosti donio Pravilnik o provedbi postupka nabave robe bagatelne vrijednosti (način nabave roba do 30.000,oo kn, od 30.000 do 70.000,oo kn, od 70.000 – 200.000,oo kn i usluga do 500.000,ookn)  i Odluku o postupku imenovanja pročelnika JUO Općine Jarmina a  dok se ne provede postupak javnog natječaja i imenovanja, za pojedine stručne poslove koristiti će usluge stručnog savjetnika gđe. Dubravke Vrselja, obzirom da  ista posjeduje i licencu za javnu nabavu, koja je zakonska obveza kod javne nabave i provođenja javnih natječaja za koncesije ista je imenovana za članicu povjerenstva za provođenja javnih natječaja za koncesije i nabave roba i usluga.

Također je predložio da Općinsko vijeće donese Odluku kojom se van snage stavlja Odluka o nabavi roba, usluga i radova prema čl. 18.st.3. Zakona o javnoj nabavi od 11.02.2014. godine jer  je istu donijelo Općinsko vijeće, sukladno odredbi Pravilnika.      
2.5

Kroz provedeni natječaj na rok od 6 mjeseci a preko Zavoda za zapošljavanje na rad u Općini zaposlen je Jasmin Bogatirov, kroz program za resocijalizaciju osoba bivših osuđenika i registriranih ovisnika droga.

2.6

Nadalje je izvijestio da je od Eve Horvat otkupljen dio zemljišta od 360 m2 za potrebe izgradnje parkirališta ispred zgrade Općine, te će se nadalje ući u proceduru kupnje zemljišta od ostalih vlasnika.

Točka 3.
3.1
A.Draganić je izvijestio da je nakon određenih poteškoća napokon u potpunosti izrađen plan Ciljanih izmjena i dopuna Prostornog plana uređenja Općine Jarmina, a koje se izmjene odnose na : prilaznu cestu industrijskoj zoni Jarmina – jug, uređenje reciklažnog dvorišta, izmjene namjene zemljišta ispred zgrade Općine i uređenje pristupa i samog vodocrpilišta iza starog doma. Obzirom da je donošenje plana prošlo zakonsku proceduru i javnu raspravu sa kojom su vijećnici i upoznati Odluka o istom je donijeta jednoglasno bez rasprave.  
Točka 4.
4.1
Načelnik je obrazložio vijećnike o donošenju Urbanističkog plana uređenja radne zone Jarmina-jug, a obzirom da je usko povezano sa točkom 3, Odluka o urbanističkom planu uređenja radne zone Jarmina-jug donijeta je jednoglasno bez rasprave. 
Točka 5.
5.1
D. Culi je obrazložio prijedlog odluke o gospodarenju nekretninama u vlasništvu Općine Jarmina, a koja određuje na koji način određene nekretnine Općina Jarmina može stjecati ili kupovati i način prodaje i davanja u zakup nekretnina ili zemljišta. Kroz raspravu vijećnika T.Lusavec, M. Cafuta i S. Dadić,  tekst se mijenja u točki.9. st. 2, i glasi:   „Općinsko vijeće svojom odlukom može dozvoliti kupcu nekretnine plaćanje u obrocima na način predviđen Zakonom.“, ostalo ostaje nepromijenjeno. Odluka o gospodarenju nekretninama u vlasništvu Općine Jarmina sa opisanim tekstom izmjene je jednoglasno donešena. 
Točka 6.

6.1
D. Culi je obrazložio način odabira ovlaštenog sudskog vještaka za procjenu nekretnina, ovlaštenog geodeta za vršenje radnji u postupcima parcelacije ili  geodetskih radnji pri izradi drugih projekata i legalizacije objekata, te je povezao iste radnje sa Pravilnikom o provedbi postupka nabave roba bagatelne vrijednosti, koji upravo jasno određuje načine i kriterije odabira.

Točka 7.
7.1

Prije početka rasprave vijećnik M. Mlinar je izvijestio da traži izuzeče od sudjelovanja u raspravi po ovoj točki i donošenju odluke radi mogućeg sukoba interesa. 

D. Culi je obrazložio da je poslovni prostor u ul. M. Gupca br. 40, Odlukom vijeća odobren  na korištenje obrtu „Destino“ iz Vinkovaca na rok od 6 mjeseci bez naknade uz uvjet da ga isti adaptira i uredi za potrebe pogrebnih usluga. U travnju 2014. godine proveden je javni natječaj za zakup istog prostora na koji nije bilo pristiglih ponuda, a obrt „Destino“ je nakon određenog roka dostavio pismo namjere uz obrazloženje da se na isti natječaj nije javio zbog previsoke cijene zakupa, u međuvremenu smo od porezne uprave pribavili mišljenje i dozvolu da sa istim možemo sklopiti ugovor o zakupu, no također je dobiven zahtjev od TO „MONDO“ da su zainteresirani za isti prostor. Nakon rasprave vijećnika S. Culej, S. Dadić i J. Hanžek i obrazloženje načelnika A. Draganić o nastaloj situaciji,  donijeta je Odluka da se za poslovni prostor raspiše novi javni natječaj uz opasku da se cijena istog smanji za 10 % tj. početna cijena od 27 kn po m2, kao i uvjet budućem korisniku da je dužan snositi troškove uređenja i sanacije prostora i troškove priključka struje i vode, sa 6 glasova – za uz jednog suzdržanog. 

Točka 8.
8.1

D. Culi je izvijestio nazočne da je protiv Općine Jarmina podnesen prijedlog tužbe radi reguliranja prava vlasništva nad poljoprivrednim zemljištem k.č. br.981, površine 2578 m2, tužitelja Ivana Bobovec i Marije Škrlec, sukladno čl. 159. Zakona o vlasništvu i drugim stvarnim pravima. Obzirom da je Općina Jarmina samo pravni vlasnik zemljišta a stvarni vlasnici su tužitelji jer su zemlju dobili komasacijom iz 1964. godine ali nisu pravno regulirali vlasništvo, predložio je da se donese predložena odluka kojom se ovlašćuje A. Draganić da u predmetu zastupa Općinu Jarmina te da se dozvoli upis vlasništva u korist tužitelja sukladno Zakonima i bez stvaranja sudskih troškova putem sporazuma stranaka. Uz raspravu vijećnika predložena Odluka o davanju suglasnosti utvrđenja i reguliranja prava vlasništva je jednoglasno donijeta. 

Točka 9.
9.1

Obzirom da je Odluka o davanju suglasnosti za održavanje i organizaciju malonogometnog turnira „jarmina 2014“, dana NK „BORINCI“ a donijeta elektroničkim putem dana 24.07.2014. godine ista je jednoglasno potvrđena.

Točka 10.
10.1

D. Culi je obrazložio tematiku prijedloga odluke o komunalnim djelatnostima istaknuvši da ista regulira sukladno zakonskim propisima koje komunalne djelatnosti su u nadležnosti komunalnog pogona Općine, na koji način se reguliraju, za koje se komunalne djelatnosti raspisuje natječaj i daju u koncesije i pod kojim uvjetima. Nakon provedene kratke rasprave Odluka o komunalnim djelatnostima je jednoglasno usvojena. 
Točka 11.
11.1

A.Draganić je obrazložio prijedlog odluke o financiranju političkih stranaka i i prema novim odredbama Zakona, vijećnika sa liste grupe građana, te je predloženo a prema predviđenim sredstvima u proračunu ona iznosi 150,oo kn po vijećniku mjesečno a sredstva se isplaćuju isključivo na račune političkih stranaka ili liste grupe građana koje sudjeluju u radu Općinskog vijeća. Odluka je bez rasprave jednoglasno usvojena. 
Točka 12.
12.1

Zamjenica načelnika gđica. V. Škrlec izvijestila je nazočne da će se program zaposlenja bez zasnivanja radnog odnosa nastaviti u Općini Jarmina za jednog kandidata zanimanja prvostupnika ekonomije i dva kandidata zanimanja IV stupnja ekonomskog smjera.

13.1

S. Dadić je obrazložio da je potrebno održavati zasađeno cvijeće i drugo raslinje ispred zgrade starog doma, koje nitko ne zalijeva, nakon krače rasprave donesen je zaključak da se za isto obaveže udruga „Eko izvor“ koja koristi prostorije i prostor u prizemlju i ispred starog doma.
                                                                                                  Predsjednik Općinskog vijeća

                                                                                                            Mario  Rožić 

